Mykolas Kazimieras Pacas

Mykolas Kazimieras Pacas (1624–1682 m. balandžio 4 d. prie Vilniaus) – Lietuvos ir Abiejų Tautų Respublikos karinis ir politinis veikėjas, kilęs iš Lietuvos bajorų Pacų Gozdavos herbo giminės.

Biografija 

1658 m. karališkasis pulkininkas, 1659 m. paskirtas lietuviškojo dalinio vadu ir etmono pavaduotoju, 1663–1667 m. Smolensko vaivada ir Lietuvos lauko etmonas, 1667–1682 m. Lietuvos didysis etmonas, o 1669–1682 m. ir Vilniaus vaivada.

1668 m. karaliui Jonui II Kazimierui Vazai atsisakius sosto palaikė proprancūziškąją grupuotę, rėmusią Liudviko II Burbono kandidatūrą, vėliau prisidėjo prie didikų, rėmusių Mykolą Kaributą Višnioveckį. Tapęs Vilniaus vaivada įgijo didžiulę politinę įtaką Abiejų Tautų Respublikoje. Įvedė kariuomenės vidaus gyvenimo taisykles (statutą), kariuomenės drausmės taisykles ir karo teismų taisykles.

Jo rūpesčiu ir lėšomis padėkai už Liubomirskio maišto numalšinimą pradėta Vilniaus Petro ir Povilo bažnyčios statyba Antakalnyje.

Mykolas Kazimieras Pacas, kaip ir kiti Pacų ir Pociejų giminės atstovai, buvo laikomi magnatais. Magnatai – aukštasis visuomenės sluoksnis senovės Lietuvoje, Lenkijoje ir Vengrijoje, tų kraštų didikai.

Galerija 

|-

Mykolas Kazimieras
Lietuvos didieji etmonai
Lietuvos lauko etmonai
Smolensko vaivados
Vilniaus kaštelionai
Vilniaus vaivados
Lietuvos taurininkai
Lietuvos didieji stovyklininkai
ATR pasaulietiniai senatoriai